ZAPISNIK

[bookmark: _Hlk79584113]33. sjednice Vijeća Mjesnog odbora „Petar Krešimir IV.“ održane 22. veljače 2024. u prostorijama Mjesnog odbora „Petar Krešimir IV.“ s početkom u 16,00 sati

Nazočni članovi Vijeća Mjesnog odbora „Petar Krešimir IV.“: Senada Kulašić, Robert Lokar, Hubert Loos, Tomislav Sladojević Šola i Ana Štokalo. 

Vijeće Mjesnog odbora jednoglasno prihvaća zapisnik sa 32. sjednice Vijeća Mjesnog odbora „Petar Krešimir IV.“.

Na početku sjednice predsjednica Vijeća predlaže da se u dnevni red uvrsti točka: „1. Davanje mišljenja sukladno članku 86. stavku 2. Statuta Grada Zagreba, donošenje zaključka”, a točka 1. postaje točka 2, točka 2. postaje točka 3. i točka 3. postaje točka 4.

Vijeće, bez rasprave, jednoglasno prihvaća dopunu te donosi sljedeći


DNEVNI RED:

1. [bookmark: _Hlk103322994][bookmark: _Hlk103258837]Davanje mišljenja sukladno članku 86. stavku 2. Statuta Grada Zagreba, donošenje zaključka
1. Izvješće o radu Vijeća Mjesnog odbora „Petar Krešimir IV.“ za 2023., donošenje
1. Program rada Vijeća Mjesnog odbora „Petar Krešimir IV.“ za 2024., donošenje
1. Razno


Ad. 1. Davanje mišljenja sukladno članku 86. stavku 2. Statuta Grada Zagreba, donošenje zaključka

Vijeće, nakon rasprave, jednoglasno donosi sljedeći

ZAKLJUČAK

o davanju mišljenja sukladno članku 86. stavku 2. Statuta Grada Zagreba


1. Vijeće Mjesnog odbora „Petar Krešimir IV.“ neće davati mišljenja sukladno članku 86. stavku 2. Statuta Grada Zagreba ako se ne odnose na područje Gradske četvrti Donji grad.

2. Ovaj Zaključak dostavlja se Vijeću Gradske četvrti Donji grad na daljnje postupanje.


Ad. 2. Izvješće o radu Vijeća Mjesnog odbora „Petar Krešimir IV.“ za 2023., donošenje

Vijeće jednoglasno donosi sljedeće


IZVJEŠĆE O RADU

Vijeća Mjesnog odbora „Petar Krešimir IV.“ za 2023.

U 2023. Vijeće Mjesnog odbora održalo je ukupno 12 sjednica.
Osnovne djelatnosti bile su usmjerene na poboljšanje infrastrukturnih problema, donošenje akata Vijeća i sudjelovanje u donošenju odluka Skupštine Grada, gradonačelnika i gradskih upravnih tijela.
Vijeće je donoseći zaključke nastojalo što uspješnije pridonositi rješavanju problema svih građana na svom području. Na sjednicama se raspravljalo o različitim problemima i prijedlozima koje su davala vijeća mjesnih odbora, građani, udruge građana i institucije kao što su škole, dječji vrtići i slično. 

Temeljem prijedloga Vijeća dovršeno je uređenje Branimirove tržnice i asfalterskih radova na južnoj strani uz tramvajsku i željezničku prugu. 
Uklonjeni su oštećeni stupići uz prometnicu koja prolazi kroz park na Trgu kralja Petra Krešimira IV koji više nisu imali funkciju.
Postavljeni su koševi za pseći izmet u parku i za miješani otpad u ulicama u ulicama okolici parka. 
Pomaknut je prometni znak ispred križanja Višeslavove, Bauerove i Trga kralja Petra Krešimira IV koji je često oštećivan udarcima na mjesto gdje nije na udaru automobila uz zadržanu vidljivost.
Redovnom komunikacijom članova i zalaganjem članova Vijeća s komunalnim redarstvom je poduzet niz radnji za otklanjanje nereda vezano uz smeće i nepropisno parkiranje, a zatvoren je i oštećeni izlog u Branimirovoj ulici za kojeg je bilo moguće da bude izvor ozljeda i zaraza. Također je uklonjen i kabel koji je od Branimirove tržnice preko prometnice bio razvučen do parka.
Članovi Vijeća su organizirali i sudjelovali u akciji čišćenja opušaka iz parka na Trgu kralja Petra Krešimira IV. i oko gimnazija u Križanićevoj u suradnji sa susjednim Mjesnim odborom „Knez Mislav“ i „Čistećih medvjedića“.
Održan je uvodni sastanak u predstavnicima Javne ustanove Maksimir vezano uz upravljanje parkom na Trgu kralja Petra Krešimira IV. kako bi se otvorila komunikacija i suradnja službi vezano uz park. Dogovoren je pregled stanja raslinja u parku tj. usporedbe originalnog stanja i postojećeg stanja biljnog fonda u parku kako bi se planiralo poduzimanje eventualnih korekcija te općeniti dogovor za sastanke sa službama vezano uz održavanje parka.
Više puta tijekom godine su članovi Vijeća putem zaključaka i web obrazaca tražili popravke pruge na Branimirovoj od ZET-a. Praćenje stanja na pruzi će se nastaviti i dalje jer na predmetnoj pruzi zbog toga što nisu ugrađene betonske podloge redovito dolazi do oštećenja. Najavljena je rekonstrukcija pruge no tek je počeo proces pa je moguće da će na to trebati čekati oko godinu dana.
Također je traženo i uređenje tramvajskih stanica na prostoru Mjesnog odbora.
Od redovitih poslova, donesen je redoviti prijedlog prioriteta za 2024.; zaključcima je odobreno korištenje prostora Mjesnog odbora te se proširio krug korisnika na bubnjare i grupu „Mankind project“, a redovitim višegodišnjim korisnicima iz šahovskih klubova „Aer“ i „Brana“ su povodom dana četvrti nabavljeni pehari za natjecanja.

PREDSJEDNICA VIJEĆA

Predsjednica je redovito sazivala sjednice Vijeća, predlagala dnevni red i predsjedavala na svim sjednicama. Usko je surađivala s predsjednikom Vijeća Gradske četvrti Donji grad u sastavljanju dnevnog reda te prisustvovala sastancima koordinacije za rad vijeća mjesnih odbora. 


POTPREDSJEDNICA VIJEĆA

Pomagala je predsjednici Vijeća te obavljala i sve poslove koji su joj se povjerili. Sudjelovala je u pripremi prioriteta za 2024.


ČLANOVI VIJEĆA

Članovi Vijeća svoj rad su realizirali prvenstveno putem sjednica Vijeća na koje su se redovito odazivali, u prosjeku 5 članova od ukupno pet.

Članovi Vijeća su na sjednicama raspravljali i izjašnjavali se o svim pitanjima koja su bila na dnevnom redu, davali su razne inicijative, prijedloge i postavljali pitanja radi poboljšanja života građana na svom području.


ZAKLJUČNE OCJENE

Vijeće je u  radu nastojalo što je moguće više detektirati i riješiti probleme na svom području. 


Ad. 3. Program rada Vijeća Mjesnog odbora „Petar Krešimir IV.“ za 2024., donošenje

Vijeće jednoglasno donosi sljedeći

PROGRAM RADA VIJEĆA 
MJESNOG ODBORA „PETAR KREŠIMIR IV.“ ZA 2024.

Na temelju Poslovnika i Pravila Vijeća Mjesnog odbora „Petar Krešimir IV.“ te sukladno Statutu Grada Zagreba svoj program za 2024. Vijeće temelji na najaktualnijim komunalnim potrebama za poboljšanje standarda građana sa područja Mjesnog odbora „Petar Krešimir IV.“.


Vijeće Programom rada obvezno:

1. Donosi financijski plan;
2. Donosi plan malih komunalnih akcija Mjesnog odbora, koji je sastavni dio plana komunalnih aktivnosti gradske četvrti;
3. Donosi Izvješće o radu Vijeće Mjesnog odbora „Petar Krešimir IV.“;
4. Prati realizaciju Plana komunalnih aktivnosti i Programa održavanja komunalne infrastrukture;
5. Raspravlja i donosi zaključke na osnovi zahtjeva građana;
6. Raspravlja i donosi mišljenja o prijedlozima akata o kojima gradonačelnik, Gradska skupština, gradski uredi i vijeće gradske četvrti, traže mišljenje vijeća mjesnog odbora;
7. Odlučuje o raspolaganju imovinom Mjesnog odbora.

Vijeće može donijeti plan potreba za aktivnostima, programima i projektima unapređenja kvalitete života građana koji su od interesa za pojedini dio mjesnog odbora ili za cijeli mjesni odbor i utvrđuje prioritete u njegovoj realizaciji.

Program rada Vijeće Mjesnog odbora „Petar Krešimir IV.“ temelji se i na kontinuitetu svih prethodnih aktivnosti mjesnoga odbora i zahtjevima građana.

Prema navedenom Vijeće će Programom rada: 

1. u što većoj mjeri pridonijeti kvalitetnijem razvoju i radu mjesnog odbora;
2. pomoći u održavanju, opremanju i obnovi prostora mjesnog odbora;
3. podržavati realizaciju različitih aktivnosti programa udruga i udruženja građana;
4. sustavno prikupljati i obrađivati, te učiniti dostupnim sve podatke o Mjesnom odboru, kao nužnu pretpostavku za utjecaj građana i njihovih predstavničkih tijela na razvoj mjesnog odbora (posebice uređenja naselja, održavanje komunalnog reda i zaštite okoliša, djelovanja javnih službi itd.), rješavanju prometa na mjesnom odboru, kao i prometa u mirovanju;
5. nastojati kvalitetnije i temeljitije informirati građane o svim aktivnostima na području mjesnog odbora;
6. predlagati izvođenja većih zahvata na objektima komunalne infrastrukture, kao i izgradnju drugih javnih objekata (vrtići, škole, javne garaže, sportske dvorane), a koje nije moguće financirati sredstvima kojima raspolaže mjesni odbor;
7. inicirati izradu Programa kulturnih aktivnosti na području mjesnog odbora u suradnji sa Vijećem Gradske četvrti Donji grad, te osigurati prostore i druge uvjete za njihovu realizaciju.

Realizacija navedenog Programa rada ovisiti će o:

· sudjelovanju članova Vijeća u radu;
· izvršenju proračuna Grada Zagreba;
· suradnji s nadležnim tijelima Gradske uprave Zagreba;
· suradnji s Vijećem Gradske četvrti Donji grad;
· suradnji građana Gradske četvrti Donji grad.


Ad. 4. Razno

Robert Lokar izražava nezadvoljstvo radom Podružnice Čistoća jer su postavljeni podzemni spremnici za otpad za koje već tjednima ne stižu kartice za korištenje, rjeđe se čisti područje Mjesnog odbora i nisu pristigle sve kante za miješani otpad koje je Mjesni odbor tražio, odnosno nisu postavljene na Branimirovu ulicu. Predlaže da se složi dopis kojim Vijeće izražava nezadovoljstvo, Tomislav Šola i Hubert Loos se slažu.
Ana Štokalo na upit što je s parkiralištem Helene izvještava kako je izrađen projekt za uređenje u 2023. i da je izvođenje radova u Planu komunalnih aktivnosti za 2024. što znači da bi ove godine trebalo biti dovršeno uređenje. 


Sjednica je završila u 16,30 sati

Zapisničarka: Ana Štokalo


KLASA: 024-08/24-003/413
URBROJ: 251-13-11-1/008-24-2

Zagreb, 22. veljače 2024.

Predsjednica Vijeća Mjesnog odbora
„Petar Krešimir IV.“

[bookmark: _GoBack]Ana Štokalo, v.r.































	Izvješće o glasanju na 33. sjednici, 22.02.2024.


	Članovi Vijeća
	Točka 1.
	Točka 2.
	Točka 3.

	Kulašić Senada
	+
	+
	+

	Lokar Robert
	+
	+
	+

	Loos Hubert
	+
	+
	+

	Sladojević Šola Tomislav
	+
	+
	+

	Štokalo Ana
	+
	+
	+

	
	
	
	

	*  ZA=  +
	
	
	

	    PROTIV=  —
	
	
	

	    SUZDRŽAN=  0
	
	
	

	    NIJE PRISUTAN= prekrižiti ime
	
	

	
	
	
	



